ટેલિકોમ નિયમનકાર ટ્રાઇએ સર્કલમાં સમાન સ્પેક્ટ્રમની કોઈ પણ કેટેગરીમાં હિસ્સેદારી કરવા માટે ટેલિકોમ કંપનીઓને મંજૂરી આપવા દરખાસ્ત કરી છે. તેમાં વહીવટી કિંમતે ફાળવવામાં આવેલા એરવેવ્ઝનો તથા બેન્ડવિડ્થ પરની મર્યાદાને હળવી કરવાનો સમાવેશ થાય છે. આમ થવાથી ટેલિકોમ કંપનીઓ વધારે ઊંચી આવક મેળવી શકશે. જ્યારે ગ્રાહકોને વધારે ગુણવત્તાયુક્ત વોઇસ સર્વિસિસ તથા ઝડપી ડેટા સ્પીડ અને ટેરિફમાં ફાયદો થશે.